F'dawn l-aħħar xhur il-ħabsin kienu qed jingħataw l-opportunità ta' xogħol fil-komunità. Is-soċjetà kienet qed tagħtihom il-messaġġ li lesta tagħtihom ċans ieħor. Lesta li tgħinhom biex jerġgħu jirrintegraw ruħhom. Wieħed minnhom abbuża u ħarab. Qabduh ftit wara. Flok ma ħa kastig min abbuża qed iħallas kulħadd: għax waqqfu lil kulħadd Il-messaġġ żbaljat li l-awtoritajiet qed jagħtu hu li kollu ta' xejn li tipprova tibdel triqatet għax mal-ħażin dejjem jeħel it-tajjeb. Hemm min jgħid li riedu jagħtu lezzjoni. Forsi. Imma l-unika lezzjoni li qed jagħtu hi waħda : li m'għandhomx idea x'inhuma jagħmlu.